**Tirgus izpētes dokuments**

**“Par sporta spēļu zāles un peldbaseina izmantošanu”**

(Paziņojums par tirgus izpēti Nr. 15)

Rīga, 2025

1. **VISPĀRĪGĀ INFORMĀCIJA**
	1. **Pasūtītājs**: Rīgas valstspilsētas pašvaldības policija, Valērijas Seiles iela 12A, Rīga, LV-1019, banka: Luminor Bank AS Latvijas filiāle, kods: RIKOLV2X, konts: LV41RIKO0021800014010. Profila adrese internetā: rpp.riga.lv. Darba laiks – darba dienās no plkst. 8.30 līdz plkst. 17.00, (pusdienu pārtraukums no plkst. 12.00 līdz plkst. 12.30).
	2. **Pasūtītāja kontaktpersonas**:
		1. Jautājumos par tirgus izpētes veikšanu un paredzamā līguma noslēgšanu – Sandis Vinogradovs, tālrunis 67037834, e-pasts: sandis.vinogradovs@riga.lv;
		2. Jautājumos par Tehnisko specifikāciju-Finanšu piedāvājumu – Guntis Dūda, tālrunis 67037279, e-pasts: guntis.duda@riga.lv.
2. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmets** – 1. daļa “Sporta spēļu zāles izmantošana”, 2. daļa “Peldbaseina izmantošana”
	2. **Paredzamais līguma izpildes laiks** – 1 (viens) gads.
	3. **Paredzamā līguma summa** – 1. daļai “Sporta spēļu zāles izmantošana” **EUR 11 000,00** **(vienpadsmit tūkstoši *euro*, 00 centi)** bez pievienotās vērtības nodokļa (turpmāk – PVN), 2. daļai “Peldbaseina izmantošana” **EUR 15 000,00 (piecpadsmit tūkstoši *euro*, 00 centi)** bez PVN.
	4. Pretendents var iesniegt piedāvājumu vienā no tirgus izpētes daļām vai abās daļās kopā.
	5. **Vērtēšanas kritērijs** – Tehniskajai specifikācijai-Finanšu piedāvājumam atbilstošs piedāvājums ar zemāko piedāvājuma cenu.
3. **ATLASES DOKUMENTI**
	1. **Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā** – Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs. Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.
	2. **Pieteikums dalībai tirgus izpētē** – Pretendentam ir jāiesniedz parakstīts pieteikums dalībai tirgus izpētē saskaņā ar tirgus izpētes dokumenta 1. pielikumā norādīto formu. *Ja pretendentu pārstāv persona, kas atšķiras no Uzņēmuma reģistrā norādītajām pārstāvēt tiesīgajām personām, iesniedzot piedāvājumu dalībai tirgus izpētē, jāpievieno pilnvara (oriģināls vai apliecināta kopija. Ja piedāvājums tiek iesniegts ar e-pasta starpniecību, tad šādā gadījumā pilnvaru vai tās kopiju sūta ieskanētā veidā)*.
4. **PIEDĀVĀJUMĀ IEKĻAUJAMIE DOKUMENTI**
	1. Pretendenta pieteikums dalībai tirgus izpētē (1. pielikums).
	2. Tehniskā specifikācija–Finanšu piedāvājums 1. daļai “Sporta spēļu zāles izmantošana” (2. pielikums).
	3. Tehniskā specifikācija–Finanšu piedāvājums 2. daļai “Peldbaseina izmantošana” (3. pielikums).
	4. Pasūtītājs izvēlas pretendentu, kura piedāvājums un iesniegtie dokumenti atbilst tirgus izpētes prasībām un pretendents iesniedzis piedāvājumu ir ar zemāko cenu. Ar izvēlēto pretendentu Pasūtītājs sazināsies personīgi, nosūtot paziņojumu par tirgus izpētes rezultātu uz pretendenta pieteikumā (1. pielikums) norādīto e-pasta adresi.
5. **IEPIRKUMA LĪGUMS**
	1. Pamatojoties uz pretendenta piedāvājumu, ar izraudzīto pretendentu (turpmāk – Pakalpojuma sniedzējs) Pasūtītājs slēdz iepirkuma līgumu.
	2. Pakalpojuma sniedzējs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – elektronisks rēķins).
	3. Elektroniska rēķina iesniegšanas kārtība:
		1. Pakalpojuma sniedzējs sagatavo elektronisko rēķinu, atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu;
		2. Pakalpojuma sniedzējs rēķinā norāda:

 **Saņēmējs: Rīgas valstspilsētas pašvaldība;**

 **Adrese: Rātslaukums 1, Rīga, LV-1050;**

 **NMR kods: 90011524360;**

 **PVN reģ. Nr.: LV90011524360;**

 **Banka: AS “Luminor Bank” Latvijas filiāle;**

 **Bankas kods:RIKOLV2X;**

 **Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219**.

* + 1. Elektroniskos rēķinus apmaksai Pakalpojuma sniedzējs iesniedz Pasūtītājam, izvēloties 1 (vienu) no rēķina piegādes veidiem:

- atbilstoši Rīgas valstpilsētas pašvaldības portālā <https://www.eriga.lv/servicestarter.ashx?sid=INVOICE_SUBMISSION> dotajai shēmai un aprakstam par elektroniskā rēķina formātu;

- izveidojot programmatūru datu apmaiņai starp Izpildītāja norēķinu sistēmu un Rīgas domes Vienoto informācijas sistēmu;

- portālā Latvija.lv Pašvaldības e adresē – EINVOICE@90011524360.

* 1. Līgumā noteiktā kārtībā iesniegts elektronisks rēķins nodrošina pusēm elektroniskā rēķina izcelsmes autentiskumu un satura integritāti.
	2. Elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Pakalpojuma sniedzējs atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Pakalpojuma sniedzējs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	3. Pakalpojuma sniedzējam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	4. Ja Pakalpojuma sniedzējs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Pakalpojuma sniedzējam ir pienākums iesniegt atkārtoti pareizi un līguma nosacījumiem atbilstoši aizpildītu elektronisko rēķinu. Šādā gadījumā, elektroniskā rēķina apmaksas termiņu skaita no dienas, kad Pakalpojuma sniedzējs ir iesniedzis prasībām atbilstošu elektronisko rēķinu.
1. **PIEDĀVĀJUMU IESNIEGŠANAS KĀRTĪBA**

Piedāvājumus var iesniegt, nosūtot elektroniski ar drošu elektronisko parakstu parakstītus vai pašrocīgi parakstītus un ieskenētus dokumentus līdz 2025. gada 21. oktobrim plkst. 17.00.

**Pielikumā:**

1. pielikums pretendenta pieteikums dalībai tirgus izpētē uz 1 (vienas) lapas;

2. pielikums 1. daļai Tehniskā specifikācija-Finanšu piedāvājums uz 1 (vienas) lapas;

3. pielikums 2. daļai Tehniskā specifikācija-Finanšu piedāvājums uz 1 (vienas) lapas.